
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΙΩΑΝΝΗ ΚΑΙ ΑΝΝΑΣ ΒΕΛΛΙΔΗ» και κύρωση του 
οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση των ομογενών αλλοδαπών ΜΠΑΡΟΥΝΤΙ 
Έντμοντ του Μούσσα και της συζύγου του Νουχάντ-Κλώντ και 


άλλων 12 προσώπων. 2 

Καθορισμός λειτουργίας του Εθνικού Συμβουλίου Επαγγελματικής 
Κατάρτισης και Απασχόλησης. Τρόπος Ορισμού, θητεία των με¬ 
λών και άλλα συναφή θέματα.. 3 

Επαγγελματική Κατάρτιση ενηλίκων στην ειδικότητα Αγγειοπλα¬ 
στικής - Κεραμικής . . . 4 

Κήρυξη περιοχής ερευνητέας από το Δημόσιο στο νομό Κιλκίς . . 5 
Κήρυξη περιοχής ερευνητέας από το Δημόσιο στο νομό Κοζάνης 6 
Έγκριση Κανονισμού χρηματοδότησης ΜΜΕ για την προμήθεια 
εξοπλισμού προηγμένων υπηρεσιών τηλεπικοινωνιών εγκεκρι¬ 
μένων από την ΕΟΚ στα πλαίσια του Προγράμματος 5ΤΑΚ 7 


Έγκριση Κανονισμού χρηματοδότησης ενημερωτικής εκστρατείας 
για τη διάδοση χρήσης προηγμένων υπηρεσιών τηλεπικοινωνιών 
από τις ΜΜΕ. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΙΩΑΝΝΗ ΚΑΙ ΑΝΝΑΣ ΒΕΛΛΙΔΗ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 494/5.6.1986 πράξη της συμβολαιογράφου Θεσσαλο¬ 
νίκης Σταυρούλας Νικολάου Φιλιππίδου, όπως αυτή τροποποιήθηκε και 
συμπληρώθηκε με τις αριθ. 2227/4.10.1989 και 2320/4.12.1989 
πράξεις της ίδιας συμβολαιογράφου, με την οποία η Αικατερίνη Ιωάννη 
Βελλίδη σύστησε κοινωφελές ίδρυμα με την επωνυμία «ΙΔΡΥΜΑ ΙΩ¬ 
ΑΝΝΗ ΚΑΙ ΑΝΝΑΣ ΒΕΛΛΙΔΗ» και με έδρα την πόλη της Θεσσαλονί¬ 
κης. 

2. Τις διατάξεις των άρθρων: α) 95 και 92 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 12.12.1989 γνωμοδότηση του Συμβουλίου Εθνικών 
Κληροδοτημάτων. 


Με πρόταση των Υπουργών Οικονομικών, Υγείας - Πρόνοιας και 
Κοινωνικών Ασφαλίσεων, Εθνικής Παιδείας και Θρησκευμάτων και 
Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΙΩΑΝΝΗ ΚΑΙ ΑΝΝΑΣ ΒΕΛΛΙΔΗ», η οποία έγινε 
από την Αικατερίνη Ιωάννη Βελλίδη με την αριθ. 494/5.6.1986 
πράξη της συμβολαιογράφου Θεσσαλονίκης Σταυρούλας Νικολάου Φι¬ 
λιππίδου, όπως αυτή τροποποιήθηκε και συμπληρώθηκε με τις αριθ. 
2227/14.10.1989 και 2320/4.12.1989 πράξεις της ίδιας συμβο¬ 
λαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, 
Υγείας, Πρόνοιας και Κοινωνικών Ασφαλίσεων, Εθνικής Παιδείας και 
Θρησκευμάτων και Πολιτισμού και διέπεται από τις διατάξεις της πα¬ 
ραπάνω συστατικής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΙΩΑΝΝΗ ΚΑΙ ΑΝΝΑΣ ΒΕΛΛΙΔΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΙΩΑΝΝΗ ΚΑΙ 
ΑΝΝΑΣ ΒΕΛΛΙΔΗ», που συστήθηκε από την Αικατερίνη Ιωάννη Βελ¬ 
λίδη με την αριθ. 494/5.6.1986 πράξη της συμβολαιογράφου Θεσσα¬ 
λονίκης Σταυρούλας Νικολάου, όπως αυτή τροποποιήθηκε και συμπλη¬ 
ρώθηκε με τις αριθ. 2227/4.10.1989 και 2320/4.12.1989 πράξεις 
της ίδιας συμβολαιογράφου, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου αυτού. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ- 
πκτής την έδρα και το έτος έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

α) Η προσφορά στον κοινωνικό τομέα κυρίως με την ίδρυση σύγχρο¬ 
νου καρδιοχειρουργικού και μαστολογικού κέντρου στην πόλη της Θεσ- 

σαλονίκης για την εξυπηρέτηση των αναγκών αυτής και της Βόρειας 
Ελλάδος γενικότερα. Η ίδρυση του κέντρου αυτού θα είναι σύμφωνη με 
τις διατάξεις του Ν. 1397/1983 περί Εθνικού Συστήματος Υγείας και 
τις μετέπειτα τροποποιήσεις του νόμου αυτού. 

β) Η προσφορά σε πολιτιστικούς σκοπούς κυρίως με την ανάλογη 
προβολή και μελέτη των μνημείων και γενικά των ιστορικών ευρημά¬ 
των του Βορειοελλαδικού χώρου που σχετίζονται άμεσα με την ιστορία 
της Μακεδονίας. 

γ) Η προσφορά σε σκοπούς εκπαιδευτικούς και κυρίως σ’ ό,τι αφορά 
τη μόρφωση των νέων με τις Ελληνοχριστιανικές αρχές και με βάση τις 
νέες σύγχρονες μεθόδους εκπαιδεύσεως. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα αγροτεμάχιο έκτασης δώδεκα (12) στρεμμάτων που βρίσκε¬ 
ται στην κτηματική περιοχή του συνοικισμού Θέρμης Θεσσαλονίκης της 
ομώνυμης Κοινότητας. 

β) Μετρητά εξήντα εκατομμυρίων (60.000.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτά. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Αικατερίνη Ιωάννη Βελλίδη, εκδότρια Εφημερίδων. 

β) Ιωάννη Αθανασίου Χάσουλα, καρδιοχειρουργό. 

γ) Κων/νο Χρήστου Λεφάκη, αρχιτέκτονα. 

δ) Μιχαήλ Κων/νου Καραδαλή, οικονομολόγο. 

ε) Αντώνιο Γεωργίου Δρογκούλα, δικηγόρο. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάντου ή αντικατάστασης, για οποιοδήποτε λόγο, κάποιου από 
τα μέλη του Διοικητικού Συμβουλίου, η κενή θέση συμπληρώνεται με 
απόφαση των υπολοίπων μελών, σύμφωνα με τις διατάξεις της συστατι¬ 
κής πράξης και του άρθρου 99 του Α.Ν. 2039/193°. 

4. Το Διοικητικό Συμβούλιο συνεδριάζει τακτικά κάθε μήνα και 
έκτακτα όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε (5) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 


ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεσή των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών όμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει- κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Θεσσα¬ 
λονίκης) τον προϋπολογισμό και απολογισμό του ιδρύματος, σύμφωνα 
με τις διατάξεις των άρθρων 101 και 102 του Α.Ν. 2039/1939 και 
του από 20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 


οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 12 


3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα,που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύτπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 


Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Ελληνικό Δημόσιο. 

Στους Υπουργούς Οικονομικών, Υγείας - Πρόνοιας και Κοινωνικών 
Ασφαλίσεων, Εθνικής Παιδείας και Θρησκευμάτων και Πολιτισμού, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙΚΟΝΟΜΙΚΩΝ 

Γ. ΑΓΑΠΗΤΟΣ 


ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

Γ. ΜΕΡΙΚΑΣ 


ΕΘΝ. ΠΑΙΔΕΙΑΣ ΘΡΗΣ/ΤΩΝ 

Κ. ΔΕΣΠΟΤΟΠΟΥΛΟΣ 


ΠΟΛΙΤΙΣΜΟΥ 

Γ. ΜΥΛΩΝΑΣ 


-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 21001 κ.α. (2) 

Πολιτογράφηση των ομογενών αλλοδαπών ΜΠΑΡΟΥΝΤ1 Έντμοντ 
του Μούσσα και της συζύγου του Νουχάντ-Κλώντ και άλλων 12 
προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 21001/27.3.1990 απόφαση ;ιου Υπουργού Εσωτερι¬ 
κών, έγιναν δεκτές οι από 19.12.89 και 23.1.1990 αντίστοιχα αιτή¬ 
σεις πολιτογράφησης των ομογενών αλλοδαπών ΜΠΑΡΟΥΝΤΙ 
Έντμοντ του Μούσσα και της συζύγου του Νουχάντ-Κλώντ, για από¬ 
κτηση της Ελληνικής Ιθαγένειας. 

Με την αριθ. 18328 όμοια με την ίδια παραπάνω χρονολογία, έγιναν 
δεκτές οι απο 14.9.1989 και 18.9.1989, αντίστοιχα, αιτήσεις πολιτο¬ 
γράφησης των ομογενών αλλοδαπών ΜΑΙΛΑ Αΐντας χήρας Γεωργίου 
και της θυγατέρας της Μαρίζ, για απόκτηση της Ελληνικής Ιθαγένειας. 

Με την αριθ. 21002 όμοια με την ίδια παραπάνω χρονολογία, έγιναν 
δεκτές οι 8.11.1989 τρεις (3) αιτήσεις πολιτογράφησης των ομογενών 
αλλοδαπών ΚΑΖΑΝ Ουίλλιαμ του Σαάντ, της συζύγου του Λυσιέν και 
της θυγατέρας τους Μάχα, για απόκτηση της Ελληνικής Ιθαγένειας. 

Με την αριθ. 21003 όμοια με την ίδια παραπάνω χρονολογία, έγιναν 
δεκτές οι από 19.12.1989, 23.1.1990, 23.1.1990 και 23.1.1990 
αιτήσεις πολιτογράφησης των ομογενών αλλοδαπών ΜΠΑΡΟΥΝΤΙ 
Άχεντ του Μούσσα, της συζύγου του Ζανέτ και των τέκτων τους Αμίντ, 
Ουαλίντ, Ζουμάνας και Χάλας, για απόκτηση της Ελληνικής Ιθαγέ¬ 
νειας. 

Αθήνα, 27 Μαρτίου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 
-♦- 

Αριθ. 40054 (3) 

Καθορισμός λειτουργίας του Εθνικού Συμβουλίου Επαγγελματικής Κα¬ 
τάρτισης και Απασχόλησης. Τρόπος Ορισμού, θητεία των μελών και 
άλλα συναφή θέματα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1, Τις διατάξεις της παραγράφου 8 του άρθρου 1 του Ν. 1836/89 

«Προώθηση της απασχόλησης και της Επαγγελματικής Κατάρτισης 
και άλλες διατάξεις». 

2. Τις διατάξεις του Π.Δ. 368/1989 «Περί Οργανισμού του Υουρ- 
γείου Εργασίας». 

3. Τις διατάξεις του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και άλλες διατά- 
ξεις». 

4. Την ανάγκη λειτουργίας «του Εθνικού Συμβουλίου Επαγγελματι¬ 
κής Κατάρτισης και Απασχόλησης», αποφασίζουμε: 

Καθορίζουμε τον τρόπο λειτουργίας του Εθνικού Συμβουλίου Επαγ¬ 
γελματικής Κατάρτισης και Απασχόλησης (Ε.Σ.Ε.Κ.Α.), τη θητεία των 
μελών του, τη λειτουργία της Γραμματείας και κάθε άλλη αναγκαία λε¬ 
πτομέρεια, ως εξής: 

Α. Λειτουργία του Εθνικού Συμβουλίου Επαγγελματικής Κατάρτι¬ 
σης και Απασχόλησης (Ε.Σ.Ε.Κ.Α.) 

1. Έδρα του Εθνικού Συμβουλίου Επαγγελματικής Κατάρτισης και 
Απασχόλησης (Ε.Σ.Ε.Κ.Α.) είναι η Κεντρική Υπηρεσία του Υπουργείου 
Εργασίας στην Αθήνα. 

2. Η Ολομέλεια του Εθνικού Συμβουλίου Επαγγελματικής Κατάρτι¬ 
σης και Απασχόλησης (Ε.Σ.Ε.Κ.Α.), αποτελείται από τα μέλη που ανα- 
φέρονται στην παρ. 2 του άρθρου 1 του Ν. 1836/89 «Προώθηση της 
απασχόλησης και επαγγελματικής κατάρτισης και άλλες διατάξεις». 

Εφ’ όσον Πρόεδρος του Συμβουλίου ορισθεί ο Γενικός Γραμματέας 
του Υπουργείου, τότε μπορεί αναπληρωματικός Προέδρος να ορίζεται ο 
Ειδικός Γραμματέας του Υπουργείου. 

Επίσης στην Ολομέλεια του Ε.Σ.Ε.Κ.Α., ύστερα από πρόσκλησή του, 
συμμετέχουν, μετά ψήφου, και εκπρόσωποι των φορέων της παρ. 3 του 
άρθρου 1 του νόμου, ανάλογα με το συζητούμενο θέμα. 

Η πρόσκληση είναι δυνατόν να γίνει και με πρωτοβουλία του Προέ¬ 
δρου του Συμβουλίου, εγκρίνεται όμως από το Συμβούλιο. Η συμμε¬ 
τοχή τους πρέπει να αναφέρεται στην ημερήσια διάταξη. 

3. Το Συμβούλιο συγκαλείται σε τακτικές συνεδριάσεις τρεις (3) φο¬ 
ρές το χρόνο και ειδικότερα τους μήνες Απρίλιο, Σεπτέμβριο και Δεκέμ¬ 
βριο. Έκτακτη σύγκληση του Συμβουλίου γίνεται όταν κριθεί τούτο 
σκόπιμο από τον Πρόεδρο ή ύστερα από έγγραφη αίτηση τριών (3) με¬ 
λών του Συμβουλίου, στην οποία αναφέρεται το προς συζήτηση θέμα. Σ’ 
αυτή την περίπτωση ο Πρόεδρος συγκαλεί το Συμβούλιο εντός δέκα 
(10) ημερών από την υποβολή της αιτήσεως. 

Η συνεδρίαση του Συμβουλίου γίνεται εκτός ωρών εργασίας των Δη¬ 
μοσίων Υπηρεσιών. 

4. Ο Πρόεδρος του Συμβουλίου, συγκαλεί την Ολομέλεια, συντάσσει 
την ημερήσια διάταξη, ορίζει τους εισηγητές του κάθε θέματος, διευθύ¬ 
νει τις συνεδριάσεις και αλληλογραφεί απευθείας με κάθε δημόσια Αρχή 
ή Υπηρεσία και Νομικά Πρόσωπα Δημοσίου και Ιδιωτικού Δικαίου και 
ιδιώτες. 

5. Στις συνεδριάσεις του Ε.Σ.Ε.Κ.Α. μπορεί να συμμετέχουν χωρίς 
δικαίωμα ψήφου, ύστερα από πρόσκλησή του, εκπρόσωποι και άλλων 
Υπουργείων, Οργανισμών και φορέων, όταν συζητούνται θέματα που 
άπτονται της αρμοδιότητάς τους, καθώς και εμπειρογνώμονες και εκ¬ 
πρόσωποι φορέων του δημοσίου ή ιδιωτικού τομέα, ανάλογα με τη φύση 
των θεμάτων που πρόκειται να εξετασθούν. Η συμμετοχή τους πρέπει 
να αναφέρεται στην ημερήσια διάταξη. 

6. Το Συμβούλιο θεωρείται ότι έχει νόμιμα συγκροτηθεί και μπορεί 
να λειτουργήσει, εφόσον μπορεί να υπάρξει απαρτία, και όταν μερικά 
από τα μέλη του τακτικά ή αναπληρωματικά δεν έχουν υποδειχθεί αν 
και έχει ζητηθεί η υπόδειξή τους. 

Το Συμβούλιο μπορεί να λειτουργήσει με ελλιπή συγκρότηση, όχι 
όμως πέρα από τρεις μήνες, επίσης όταν κατά τη διάρκεια της λειτουρ¬ 
γίας του, μέλη του δεν αποδέχθηκαν το διορισμό τους, πέθαναν ή απο¬ 
χώρησαν για οποιαδήποτε λόγο, εφ’ όσον πάντοτε υπάρχει απαρτία. 

Β. Απαρτία - Λήψη αποφάσεων- Εισηγήσεις 

1. Το Συμβούλιο, βρίσκεται σε απαρτία, εάν είναι παρόντα τα περισ¬ 
σότερα από τα μέλη της παρ. 2 του άρθρου 1 του Ν. 1836/89 και με¬ 
ταξύ αυτών απαραιτήτως ο Πρόεδρος ή ο αναπληρωτής του. Το Συμ¬ 
βούλιο, εφόσον υπάρχει απαρτία, αποφασίζει με φανερή ψηφοφορία και 
με πλειοψηφία των παρόντων μελών. Σε περίπτωση ισοψηφίας.υπερι¬ 
σχύει η ψήφος του Προέδρου. Τα μέλη της παρ. 3 του άρθρου 1 του Ν. 
1836/89 ψηφίζουν μόνο για όσα θέματα έχουν προσκληθεί να λάβουν 
μέρος στη σύνθεση του Συμβουλίου, όπου και μόνον άλλωστε συμμετέ¬ 
χουν. 

2. Οι αποφάσεις του Συμβουλίου διατυπώνονται σε πρακτικά που 


υπογράφονται από τον Πρόεδρο και το Γραμματέα. Στα πρακτικά ανα¬ 
γράφονται τα ονόματα όλων των μελών που συμμετέχουν, γίνεται ρητή 
αναφορά της απουσίας τακτικού μέλους της συμμετοχής αναπληρωμα¬ 
τικού και καταχωρούνται σ’ αυτά και οι γνώμες των μελών που μειοψη¬ 
φούν. Επίσης αναγράφονται οι εισηγητές, πραγματογνώμονες και άλλοι 
συμμέτοχοι χωρίς δικαίωμα ψήφου. 

3. Στο Συμβούλιο μπορούν να συζητούνται και θέματα που δεν ανα¬ 
γράφονται στην ημερήσια διάταξη, εφόσον είναι επείγοντα και παίρνεται 
ομόφωνη απόφαση των μελών της παρ. 2 του άρθρου 1 του Ν. 
1836/89 που είναι παρόντα. 

4. Εισηγητές των θεμάτων που εισάγονται στο Συμβούλιο είναι: 
α) Οι καθ’ ύλην αρμόδιοι Προϊστάμενοι των Διευθύνσεων ή Τμημά¬ 
των του Υπουργείου Εργασίας, 

β) Εμπειρογνώμονες που επεξεργάζονται θέματα τα οποία έχουν 
ανατεθεί σ’ αυτούς (Δε απόφαση του Συμβουλίου. 

γ) Επιτροπές που συγκροτούνται με απόφαση του Συμβουλίου για 
την εξέταση και επεξεργασία θεμάτων που τους έχουν ανατεθεί και 
δ) Μέλη του Συμβουλίου. 

Γ. Τρόπος Ορισμού των μελών του Ε.Σ.Ε.Κ.Α. - Θητεία. 

1. Οι φορείς που εκπροσωπούνται στο Ε.Σ.Ε.Κ.Α., υποδεικνύουν εγ- 
γράφως στον Υπουργό Εργασίας τους εκπροσώπους τους και τους ανα¬ 
πληρωματικούς τους, εντός 15 ημερών από τη παραλαβή σχετικού εγ¬ 
γράφου του Υπουργείου Εργασίας. Επίσης εφαρμόζεται και εδώ η ρύθ¬ 
μιση του άρθρου 8 παρ. 5 του Ν. 4346/64 «περί οργανώσεως υπηρε¬ 
σιών προστασίας κ.λπ.». 

2. Η θητεία του Συμβουλίου ορίζεται διετής. 

Η θητεία του πρώτου που θα συγκροτηθεί Συμβουλίου, λήγει την 
31.3.1992. 

3. Το Συμβούλιο εξακολουθεί να λειτουργεί μέχρι τη νέα συγκρότησή 
του, με την παλιά σύνθεση και μετά τη λήξη της θητείας των μελών του, 
πάντως όχι πέραν του τριμήνου. 

4. Η θητεία του μέλους που διορίζεται σε αντικατάσταση εκείνου που 
παραιτήθηκε, εξέπεσε, πέθανε ή αποχώρησε, ορίζεται για τον υπόλοιπο 
χρόνο της θητείας του Συμβουλίου. 

Δ. Λειτουργία της Γραμματείας του Ε.Σ.Ε.Κ.Α. 

1. Η Γραμματεία του Ε.Σ.Ε.Κ.Α., συγκροτείται με απόφαση του 
Υπουργού Εργασίας από υπαλλήλους, μέχρι πέντε (5) τον αριθμό, που 
ανήκουν στις Διευθύνσεις Επαγγελματικής Κατάρτισης και Απασχόλη¬ 
σης του Υπουργείου και ορίζονται με την απόφαση συγκρότησης. 

2. Η Γραμματεία θα έχει την ευθύνη για: 

α) Τη σύνταξη των πρακτικών και την καθαρογραφή τους, 
β) Τη συγκέντρωση και διαβίβαση στις αρμόδιες υπηρεσίες του 
Υπουργείου των προτάσεων και εισηγήσεων των περιφερειακών Επι¬ 
τροπών Επαγγελματικής Κατάρτισης και Απασχόλησης (Π.Ε.Ε.Κ.Α.), 
ύστερα από σχετική επεξεργασία των στοιχείων. 

γ) Την κλήτευση των μελών του Συμβουλίου, σύμφωνα με τις διατά¬ 
ξεις του Ν. 1599/86. 

δ) Την κοινοποίηση της ημερήσιας διατάξης και των λοιπών απαραι¬ 
τήτων εγγράφων στα μέλη του Συμβουλίου πέντε (5) τουλάχιστον εργά¬ 
σιμες ημέρες, πριν από την σύγκληση κάθε τακτικής συνεδρίασης ή του¬ 
λάχιστον δύο (2) εργάσιμες ημέρες πριν από την σύγκληση έκτακτης συ¬ 
νεδρίασης. 

ε) Την κοινοποίηση των αποφάσεων του Συμβουλίου στις αρμόδιες 
υπηρεσίες, για εκτέλεση και 

στ) Την εν γένει διοικητική μέριμνα και την κάθε μορφής υποστήριξη 
του έργου του Συμβουλίου, σύμφωνα με τις εντολές του Προέδρου του 
Συμβουλίου. 

3. Το Έργο της Γραμματείας κατευθύνεται από τον Πρόεδρο του 
Ε.Σ.Ε.Κ.Α. 

4. Με φροντίδα της Γραμματείας, στο Συμβούλιο, τηρούνται τα ακό¬ 
λουθα: 

α) βιβλίο πρωτοκόλλου εγγράφων 
β) βιβλίο πρακτικών συνεδριάσεων 

γ) βιβλίο διεκπεραίωσης, των εγγράφων που παραδίδονται με από¬ 
δειξη 

δ) βιβλίο τηλεφωνικών και προφορικών προσκλήσεων των μελών 
ε) αρχείο εγγράφων και στοιχείων που απαιτούνται για την ομαλή 
διεξαγωγή του έργου του Συμβουλίου. 

Τα βιβλία αριθμούνται, μονογράφονται κατά φύλλο και θεωρούνται 
στο τελευταίο φύλλο από τον Πρόεδρο. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Τα αντίγραφα ή τα αποσπάσματα πρακτικών επικυρώνονται από τον 
Πρόεδρο ή τον αναπληρωτή του. 

Ε. Δαπάνες 

Οι απαιτούμενες για τη λειτουργία και τις δραστηριότητες του 
Ε.Σ.Ε.Κ.Α. δαπάνες καλύπτονται από τον προϋπολογισμό του Υπουρ¬ 
γείου Εργασίας, στον οποίο αναγράφεται σχετική πίστωση. 

Εφ’ όσον πληρούνται οι προβλεπόμενες προϋποθέσεις, η αμοιβή των 
εμπειρογνωμόνων που καλούνται από. το Συμβούλιο είναι δυνατόν να 
καλύπτεται από κονδύλια των Κοινοτικών Διαρθρωτικών Ταμείων, 
μετά από σύμφωνη γνώμη του Υπουργού Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 


Αριθ. 40039 (4) 

Επαγγελματική Κατάρτιση ενηλίκων στην ειδικότητα Αγγειοπλαστι¬ 
κής - Κεραμικής. 

Ο ΥΠΟΥΡΓΟΣ ΕΡΓΑΣΙΑΣ 

* 

Έχοντας υπόψη: 

α. Τις διατάξεις των άρθρων 1 και 11 του Ν.Δ. 212/69 «Περί Ορ- 
γανώσεως και διοικήσεως του Οργανισμού Απασχολήσεως Εργατικού 
Δυναμικού». 

β. Τις διατάξεις του άρθρου 3 του Ν.Δ. 1104/72 «Περί θεμάτων τι- 
νών ασφαλίσεως και εκπαιδεύσεως των επαγγελματικώς καταρτιζόμε¬ 
νων». 

γ. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού Δυναμικού και ρυθμίσεως συναφών 
θεμάτων». 

δ. Τις αποφάσεις Υπουργού Εργασίας 40433/25.11.85 και 
40309/25.11.85 με το ίδιο θέμα. 

ε. Τη σχετική πρόταση του Δ.Σ. του ΟΑΕΔ (απόφαση αριθμ. 116/4/ 
23.1.90, έγγραφο αριθμ. 1327/103287/5.3.90). 

στ. Την απόφαση Υπουργού Εργασίας 98368/26.10.1989 «Μετα¬ 
βίβαση αρμοδιοτήτων του Υπουργού Εργασίας στο Γ ενικό Γ ραμματέα, 
Προϊσταμένους Δ/νσεων και Υπηρεσιών και Προϊσταμένους Τμημά¬ 
των», αποφασίζουμε: 

Τροποποιούμε και συμπληρώνουμε το αναλυτικό πρόγραμμα ταχύρ¬ 
ρυθμης Επαγγελματικής Κατάρτισης (ΤΕΚ) ειδικότητας Αγγειοπλα¬ 
στικής - Κεραμικής, που είχε εγκριθεί με την αριθμ. 40433/13.9.82 
απόφαση και έχει τροποποιηθεί με την ομοία της 40309/25.11.85, 
ως εξής: 

1. Διάρκεια εκπαίδευσης - Ώρες διδασκαλίας: 

Διακόσιες δέκα (210) εργάσιμες ημέρες επί έξι (6) ώρες διδασκαλίας 
την ημέρα, δηλαδή συνολικά σε χίλιες διακόσιες εξήντα (1260) ώρες. 

2. Προσόντα υποψηφίων: 

α. Ηλικία: Από 16 έως 46 ετών. 

β. Γραμματικές Γνώσεις: Απολυτήριο Γ' τάξης Γυμνασίου. 

3. Η ύλη του αναλυτικού προγράμματος θα είναι εκείνη που καθορί¬ 
ζεται στο συνημμένο αναλυτικό πρόγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαρτίου 1990 

Με εντολή Υπουργού 
Ο Διευθυντής 
ΝΙΚ. ΦΩΤΕΙΝΟΣ 

- +- 

Αριθ. 5969 (5) 

Κήρυξη περιοχής ερευνητέας από το Δημόσιο στο νομό Κιλκίς. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: ~ 

1. Τις διατάξεις του Ν.Δ. 4433/64 «περί μεταλλευτικών ερευνών 
του Δημοσίου και άλλων τινών μεταλλευτικών διατάξεων» και ειδικό¬ 
τερα τα άρθρα 1 και2αυτού, όπως τροποποιήθηκε με τονΝ. 273/76. 

2. Τα έγγραφα του Ι.Γ.Μ.Ε. με αριθμούς (α) 103/21.6.89 και (β) 


119/25.7.89, με τα οποία αυτό προτείνει την κήρυξη περιοχής του νο¬ 
μού Κιλκίς ερευνητέας από το Δημόσιο, αποφασίζουμε: 

1) Ορίζουμε ερευνητέα από το Δημόσιο, σύμφωνα με το Ν.Δ. 4433/ 
64, την παρακάτω περιοχή του Νομού Κιλκίς. 

Περιοχή: 


Τ.Σ,Α. 

Χ=16.300 

Ψ=—25.050 

Τ.Σ.Ε. 

Χ=-18.700 

Ψ=20.500 

Τ.Σ.Β. 

Χ=19.100 

Ψ=-22.200 

Τ.Σ.Ζ. 

Χ=—21.400 

Ψ=17.950 

Τ.Σ.Γ. 

Χ=22.300 

Ψ=-21.950 

Τ.Σ.Η. 

Χ-220.000 

Ψ=24.750 

Τ.Σ.Δ. 

Χ=—20.050 

Ψ=26.650 

Τ.Σ,Α. 

Χ=16.300 

Ψ=-25.Ό50 


Εμβαδόν: 38.059 στρέμματα. 


Οι παραπάνω αζιμουθιακές συντεταγμένες έχουν εξαρτηθεί από το 
Εθνικό Τριγωνομετρικό Δίκτυο και αναφέρονται, οι μεν Α, Β, Γ, Η στο 
Φ.Χ. ΓΕΥΓΕΛΗ (κλίμακας 1:100.000) με Κ.Φ.Χ. Ε = 41° και 15' 
και Μ = -1° 15\ οι δε Δ, Ε, Ζ στο Φ.Χ. ΘΕΣ/ΝΙΚΗ (κλίμακας: 
1:100.000) με Κ.Φ.Χ. Ε = 40° 45 - και Μ = -0° 45\ 

2) Αναστέλλουμε την ισχύ των διατάξεων του Μεταλλευτικού Κώ¬ 
δικα που αφορούν στην υποβολή αιτήσεων προς τον αρμόδιο Νομάρχη 
για χορήγηση άδειας μεταλλευτικών ερευνών μέσα στην παραπάνω πε¬ 
ριοχή για τρία χρόνια από την ημερομηνία δημοσίευσης της απόφασης 
αυτής στην Εφημερίδα της Κυβέρνησης. 

3) Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 
-♦- 

Αριθ. 5970 (6) 

Κήρυξη περιοχής ερευνητέας από το Δημόσιο στο νομό Κοζάνης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: · 

1. Τις διατάξεις του Ν.Δ. 4433/64 «περί μεταλλευτικών ερευνών 
του Δημοσίου και άλλων τινών μεταλλευτικών διατάξεων» και ειδικό¬ 
τερα τα άρθρα 1 και 2 αυτού, όπως τροποποιήθηκε με τονΝ. 273/76. 

2. Τα έγγραφα του Ι.Γ.Μ.Ε. με αριθμούς (α) ΕΠ. 19/19.2.90 και 
β) 13006/20.2.90, αποφασίζουμε: 

1) Ορίζουμε ερευνητέα από το Δημόσιο, σύμφωνα με το Ν.Δ. 
4433/64 την παρακάτω περιοχή του νομού Κοζάνης. 


Περιοχή: 


Τ.Σ,Α. 

X = 

- 9350 

Ψ = 

- 16.380 

Τ.Σ.Β. 

X = 

-6850 

Ψ = 

- 14.940 

Τ.Σ.Γ. 

X = 

-6850 

Ψ = 

- 19.040 

Τ.Σ.Δ. 

X = 

-9350 

Ψ = 

- 18.000 

Τ.Σ.Α. 

X = 

-9350 

Ψ = 

- 16.380 


Εμβαδόν: 7.150 στρέμματα. 


Οι παραπάνω αζιμουθιακές συντεταγμένες έχουν εξαρτηθεί από το 
Εθνικό Τριγωνομετρικό Δίκτυο και αναφέρονται στο Φ.Χ. ΚΟΖΑΝΗ 
κλίμακας 1:100.000, με Κ.Φ.Χ. Ε = 40° 15’ και Μ = -1° 45’ 

2. Αναστέλλουμε την ισχύ των διατάξεων του Μεταλλευτικού Κώ¬ 
δικα που αφορούν στην υποβολή αιτήσεων προς τον αρμόδιο Νομάρχη 
για χορήγηση άδειας μεταλλευτικών ερευνών μέσα στην παραπάνω πε- 
ριοχή για τρία χρόνια από την ημερομηνία δημοσίευσης της απόφασης 
αυτής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΑβΠ/Β.3706/77 (7) 

Έγκριση Κανονισμού χρηματοδότησης ΜΜΕ για την προμήθεια εξο¬ 
πλισμού προηγμένων υπηρεσιών τηλεπικοινωνιών εγκεκριμένων 
από την ΕΟΚ στα πλαίσια του Προγράμματος 5ΤΑΚ. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1· οί) Του Νόμου 1558/85 (ΦΕΚ 137/Α/26.7.85) «Κυβέρνηση 
και Κυβερνητικά όργανα», και ιδίως του άρθρου 23 παράγραφος 1 και 
του άρθρου 27 παράγραφος 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής. Γραμματείας Βιομηχανίας» όπως 
τροποποιήθηκε με το Π.Δ. 396/89 (ΦΕΚ 172/Α/16.6.89). 

γ) Του 1472/84 (ΦΕΚ 112/Α/6.8.84) «Συμπλήρωση τροποποί¬ 
ηση και κατάργηση διατάξεων του ιδρυτικού νόμου του ΕΟΜΜΕΧ (Ν. 
707/77 ΦΕΚ 273/Α/21.9.77) και άλλες διατάξεις, και ιδίως του άρ¬ 
θρου 1 παράγραφος 2 περίπτωση ββ αυτού. 

2. Τις 4/27Ε/23.11.88, 16γ/9Ζ/15.11.89 και 10δ/19Ζ/ 
22.2.90 αποφάσεις του Διοικητικού Συμβουλίου του ΕΟΜΜΕΧ με τις 
οποίες εγκρίθηκε,' τροποποιήθηκε και συμπληρώθηκε αντίστοιχα ο Κα¬ 
νονισμός χρηματοδότησης ΜΜΕ για την προμήθεια εξοπλισμού προηγ¬ 
μένων υπηρεσιών τηλεπικοινωνιών εγκεκριμένων από την ΕΟΚ στα 
πλαίσια του Προγράμματος 5ΤΑΚ, αποφασίζουμε: 

1. Εγκρίνουμε τον κανονισμό χρηματοδότησης ΜΜΕ για την προμή¬ 
θεια εξοπλισμού προηγμένων υπηρεσιών τηλεπικοινωνιών εγκεκριμέ¬ 
νων από την ΕΟΚ στα πλαίσια του προγράμματος 5ΤΑΚ. 

2. Η απόφαση αυτή και ο επισυναπτόμενος κανονισμός να δημοσιευ- 
θεί στην Εφημερίδα της Κυβερνήσεως. 

3. Η παρούσα και ο αντίστοιχος κανονισμός ισχύουν από τη δημο¬ 
σίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 

ΚΑΝΟΝΙΣΜΟΣ ΧΡΗΜΑΤΟΔΟΤΗΣΗΣ Μ.Μ.Ε. 

για την προμήθεια εξοπλισμού προηγμένων υπηρεσιών τηλεπικοινω¬ 
νιών, εγκεκριμένων από την ΕΟΚ στα πλαίσια του προΥράααατος 
5ΤΑΚ. 

ΕΙΣΑΓΩΓΗ 

Οι προηγμένες υπηρεσίες τηλεπικοινωνιών, ως μέρος της βασικής 
υποδομής, αποτελούν προϋπόθεση για τον εκσυγχρονισμό και την ανά¬ 
πτυξη των ελληνικών μικρομεσαίων μεταποιητικών επιχειρήσεων. 

Στα πλαίσια του μέτρου «Ενισχύσεις προς τις ΜΜΕ για την προώ- 
θηση της προσφοράς και της ζήτησης προηγμένων τηλεπικοινωνιακών 
συστημάτων» που εξειδικεύεται στο υπομέτρο «Ενισχύσεις των ΜΜΕ 
για την απόκτηση σχετικού εξοπλισμού που να τους παρέχει τη δυνατό¬ 
τητα πρόσβασης στις προηγμένες τηλεπικοινωνιακές υπηρεσίες», έχουν 
εγκριθεί από την ΕΟΚ αιτήσεις ένταξης στο Πρόγραμμα 5ΤΑΚ. 

Ο ΕΟΜΜΕΧ αναλαμβάνει την καταβολή της δημόσιας δαπάνης 
στους φορείς ΜΜΕ, οι αιτήσεις των οποίων έχουν ενταχθεί σΐο 5ΤΑΚ, 
δηλ. την ΠΟΒΙΣΤΕ, ΠΟΣΗΕ, και ΜΑΚΑΚ. 

ΚΑΘΟΡΙΣΜΟΣ ΤΗΣ ΔΗΜΟΣΙΑΣ ΔΑΠΑΝΗΣ (ΕΘΝΙΚΗΣ ΣΥΜ¬ 
ΜΕΤΟΧΗΣ) 

Η εθνική ενίσχυση (δημόσια δαπάνη) που παρέχεται στην ΠΟΒΙ- 
ΣΥς., ΠΟΣΗΕ, και στη ΜΑΚΑΚ για την προμήθεια εξοπλισμού προηγ¬ 
μένων υπηρεσιών τηλεπικοινωνιών ανέρχεται σε 70% του συνολικού 
κόστους του εξοπλισμού, ενώ 30% του κόστους καταβάλλεται από τις 
ίδιες τις ΜΜΕ ή τους φορείς τους. 

ΓΕΩΓΡΑΦΙΚΟ ΠΕΔΙΟ ΕΦΑΡΜΟΓΗΣ ΚΑΙ ΕΠΙΛΕΞΙΜΕΣ ΔΑ¬ 
ΠΑΝΕΣ 

Σύμφωνα με τον Κανονισμό 3300/86/ΕΤΠΑ του 3ΤΑΚ, το πρό¬ 
γραμμα εφαρμόζεται σε ολόκληρη τη χώρα. 

Επιλέξιμες είναι οι δαπάνες αγοράς παγίων που καθορίζονται ως 
εξοπλισμός προηγμένων τηλεπικοινωνιακών υπηρεσιών στον κανονισμό 
3300/86/ΕΤΠΑ και στα σχετικά κοινοτικά συμπληρωματικά κεί¬ 
μενα. 

ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΕΣ ΕΝΑΡΞΗΣ ΤΗΣ ΧΡΗΜΑ¬ 


ΤΟΔΟΤΗΣΗΣ 

Προκειμένου η ΠΟΒΙΣΥπ., ΠΟΣΗΕ και ΜΑΚΑΚ να αρχίσουν να ει¬ 
σπράττουν την ενίσχυση που τους αντιστοιχεί θα πρέπει να υποβάλλουν 
στον ΕΟΜΜΕΧ. 

- Αίτηση έναρξης της χρηματοδότησης. 

- Αίτηση που εγκρίθηκε από την Κοινότητα. 

- Σχετικές τεχνικοοικονομικές μελέτες αν υπάρχουν 

- Πρόγραμμα υλοποίησης, στο οποίο θα αναφέρονται αναλυτικά: 

• ο χρόνος έναρξης και περάτωσης της υλοποίησης 

• το είδος, η μορφή, η ποσότητα και το αναλυτικό κόστος του εξοπλι¬ 
σμού (προσφορές προμηθευτών κ.λπ. στοιχεία). 

• η ετήσια κατανομή εκτέλεσης της προμήθειας του εξοπλισμού και 
των αντίστοιχων δαπανών. 

• αν πρόκειται για φορείς ΜΜΕ (συν/σμοί, κοιν/ξίες, κλπ.) κατά¬ 
σταση των επωφελουμένων ΜΜΕ. 

• η περιφερειακή κατανομή του εξοπλισμού, των δαπανών και των 
επωφελουμένων διαχρονικά 

• σε περίπτωση που η ΜΜΕ ή ο φορέας έχουν αρχίσει ήδη την υλο¬ 
ποίηση του προγράμματος, υποβάλλουν επιπλέον αναλυτική κατά¬ 
σταση του εξοπλισμού που έχουν προμηθευτεί και των δαπανών 
μέχρι την ημερομηνία υποβολής της αίτησης έναρξης της χρημα¬ 
τοδότησης. 

Η αίτηση της χρηματοδότησης και τα δικαιολογητικά υποβάλλονται 
στην ΔΤΕ και ελέγχονται ως προς τη συμβατότητά τους με τον κανονι¬ 
σμό του 8ΤΑΚ 3300/86/ΕΤΠΑ και τα σχετικά κοινοτικά κείμενα (αρ¬ 
χικός έλεγχος). 

Μετά τον έλεγχο υπογράφεται σύμβαση μεταξύ του φορέα και του 
ΕΟΜΜΕΧ. Ο ΕΟΜΜΕΧ μπορεί να διακόψει την επιχορήγηση και να 
απαιτήσει την επιστροφή των χρημάτων ως αχρεωστήτως καταβληθέ- 
ντων, αν διαπιστωθεί ότι δεν δαπανήθηκαν για την υλοποίηση του προ¬ 
γράμματος ή ότι ο φορέας δεν είναι σε θέση να ολοκληρώσει το πρό¬ 
γραμμα. 

ΔΙΑΔΙΚΑΣΙΕΣ ΕΛΕΓΧΟΥ ΚΑΙ ΕΚΤΑΜΙΕΥΣΗΣ 

Η χρηματική ενίσχυση καταβάλλεται σε δόσεις. Στην αρχή κάθε 
έτους καταβάλλεται το 50% επιχορήγησης που αντιστοιχεί στην ετήσια 
προβλεπόμενη συνολική δαπάνη (επιχορήγηση και ίδια συμμετοχή) ενώ 
το υπόλοιπο 50% της επιχορήγησης καταβάλλεται κατά τη διάρκεια 
του έτους και αφού η ΜΜΕ ή ο φορέας υποβάλλει αίτηση καταβολής- 
βεβαίωση ότι έχει δαπανήσει την πρώτη δόση και το 50% τουλάχιστον 
της ίδιας συμμετοχής και μετά από επιτόπιο έλεγχο. 

Αν η ΜΜΕ ή ο φορέας έχουν πραγματοποιήσει έργο και δαπάνες 
εντός του 1988, τότε σαν έτος 1988 θεωρείται το διάστημα από την 
ημερομηνία έναρξης πραγματοποίησης του έργου και της δαπάνης και 
μέχρι 31.12.88, οπότε καταβάλλεται σαν πρώτη δόση το 50% της δα¬ 
πάνης αυτής της περιόδου. 

Οι διαδικασίες ελέγχου και εκταμίευσης του προγράμματος σύμ¬ 
φωνα με τον κανονισμό 3300/86/ΕΤΠΑ/5ΤΑΚ και τα σχετικά Κοι¬ 
νοτικά κείμενα, συντονίζονται από την Δ.Τ.Β., η οποία είναι αρμόδια 
για την έγκριση καταβολής του ποσού, με τη συνεργασία των Περιφε¬ 
ρειακών Υπηρεσιών. 

Ο φορέας είναι υποχρεωμένος να απορροφά κάθε έτος τουλάχιστον το 
50% της ετήσιας προβλεπόμενης συνολικής δαπάνης. Το υπόλοιπο 
μπορεί να μεταφέρεται στο επόμενο έτος της οποίας ο προϋπολογισμός 
προσαρμόζεται αντίστοιχα. 

Σε κάθε περίπτωση η επόμενη δόση δεν καταβάλλεται αν δεν απορρο- 
φηθεί η προηγούμενη δόση και το αντίστοιχο ποσοστό της ίδιας συμμε¬ 
τοχής. 

Η τελευταία δόση δίνεται στο τέλος της υλοποίησης του προγράμμα¬ 
τος και μετά το σχετικό έλεγχο υλοποίησης του προγράμματος. 

Για τους ελέγχους και τις εντολές εκταμιεύσεων χρησιμοποιούνται 
ειδικά έντυπα. 

ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Η ΜΜΕ ή ο φορέας των ΜΜΕ θα πρέπει να υλοποιήσει το πρό¬ 
γραμμά του στη διάρκεια ισχύος του προγράμματος 8ΤΑΚ, δηλ. μέχρι 
τέλος 1991. 

ΤΟ Δ.Σ, /ΕΟΜΜΕΧ εκδίδει ερμηνευτικές αποφάσεις του παραπάνω 
κανονισμού, εφ’ όσον είναι αναγκαίο. 

ΕΠΕΚΤΑΣΗ ΤΗΣ ΧΡΗΜΑΤΟΔΟΤΗΣΗΣ ΣΕ ΑΛΛΟΥΣ ΦΟ¬ 
ΡΕΙΣ 

Είναι δυνατή η χρηματοδότηση της ΓΣΕΕΒΕ από τον ΕΟΜΜΕΧ με 
βάση τις προϋποθέσεις και τις διαδικασίες του παρόντος κανονισμού, 

υπό τον όρο ότι η ένταξη της ΓΣΕΕΒΕ στο πρόγραμμα 5ΤΑΒ θα έχει τη 
σύμφωνη γνώμη της Εθνικής Επιτροπής Παρακολούθησης· 8ΤΑΒ. 

Αθήνα, 22 Φεβρουάριου 1990 

Η Γραμματεύς Δ.Σ./ΕΟΜΜΕΧ 

ΚΩΝ/ΤΙΝΑ ΜΑΡΚΟΠΟΤΛΟΤ 

-♦- 

Αριθ. ΑβΠ/Οικ.630 1/166 (8) 

Έγκριση Κανονισμού χρηματοδότησης ενημερωτικής εκστρατείας για 

τη διάδοση χρήσης προηγμένων υπηρεσιών τηλεπικοινωνιών από 

τις ΜΜΕ. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1, Τις διατάξεις: α) Του Νόμου 1558/85 (ΦΕΚ 137/Α/26.7.85) 
«Κυβέρνηση και Κυβερνητικά όργανα», και ιδίως του άρθρου 23 παρά¬ 
γραφος 1 και του άρθρου 27 παράγραφος 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής Γραμματείας Βιομηχανίας» όπως 
τροποποιήθηκε με το ΓΙ.Δ. 396/89 (ΦΕΚ 172/Α/Ι 6.6.89). 

γ) Του Ν. 1472/84 (ΦΕΚ 112/Α/6.8.84) «Συμπλήρωση τροπο¬ 
ποίηση και κατάργηση διατάξεων του ιδρυτικού νόμου του ΕΟΜΜΕΧ 
(Ν. 707/77 ΦΕΚ 273/Α/21.9.77) και άλλες διατάξεις, και ιδίως του 
άρθρου 1 παράγραφος 2 περίπτωση ββ αυτού. 

2. Την 2/15Ζ/10.1.90 απόφαση του Διοικητικού Συμβουλίου του 
ΕΟΜΜΕΧ με την οποία εγκρίθηκε, ο «Κανονισμός χρηματοδότησης 
ενημερωτικής εκστρατείας για τη διάδοση χρήσης προηγμένων υπηρε¬ 
σιών τηλεπικοινωνιών από τις ΜΜΕ, αποφασίζουμε: 

1. Εγκρίνουμε τον κανονισμό χρηματοδότησης ενημερωτικής εκσ¬ 
τρατείας για τη διάδοση χρήσης προηγμένων υπηρεσιών τηλεπικοινω¬ 
νιών από τις Μ.Μ.Ε. 

2. Η απόφαση αυτή και ο επισυναπτόμενος κανονισμός να δημοσιευ- 

θεί στην Εφημερίδα της Κυβερνήσεως. , 

3. Η παρούσα και ο αντίστοιχος κανονισμός ισχύουν από τη δημο¬ 
σίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 


ΔΙΕΥΘΥΝΣΗ ΔΙΕΘΝΩΝ ΣΧΕΣΕΩΝ 

ΤΜΗΜΑ ΕΟΚ Αθήνα 8 Νοεμβρίου 1989 

ΘΕΜΑ: 

Κανονισμός χρηματοδότησης ενημερωτικής εκστρατείας για τη διά¬ 
δοση της χρήσης προηγμένων υπηρεσιών τηλεπικοινωνιών από τις 

ΜΜΕ. 

ΕΙΣΑΓΩΓΗ 

Το 5ΤΑΚ (δρβοίαΙ Τοίεοοηιηιυηίοαίίοιι ΑοΙίοη Γογ Ηοβίοηαΐ ϋβνε- 
Ιορπιεηφίναι ένα κοινοτικό πρόγραμμα που έχει στόχο την ανάπτυξη 
των λιγότερο ευνοούμενων περιοχών της Κοινότητας μέσω της καλύτε¬ 
ρης πρόσβασης στις προηγμένες υπηρεσίες τηλεπικοινωνιών 
(Π.Υ.Τ.). 

Για την επίτευξη του στόχου αυτού το 5ΤΑΚ αποσκοπεί ιδιαίτερα 
στην εισαγωγή των Π.Υ.Τ. στις μικρομεσαίες επιχειρήσεις. 

Βασικό άξονα του προγράμματος αποτελούν αφενός η δημιουργία 
της σχετικής τηλεπικοινωνιακής υποδομής και αφετέρου η προώθηση 
και τόνωση της προσφοράς και χρήσης των Π.Υ.Τ.. ειδικότερα από τις 
ΜΜΕ. 

Για το λόγο αυτό, ο κανονισμός 3300/86/ΕΤΠΑ για το 5ΤΑΚ πε¬ 
ριλαμβάνει ειδικό άρθρο για την ανάληψη ενημερωτικών εκστρατειών 
σχετικά με τα οφέλη που προκύπτουν από τη χρήση προηγμένων υπηρε¬ 
σιών τηλεπικοινωνιών. 

Προκειμένου να ενημερωθούν οι μικρομεσαίες μεταποιητικές επιχει¬ 
ρήσεις για το είδος, τη χρήση και τα οφέλη των Π.Υ.Τ., ο ΕΟΜΜΕΧ 
αναλαμβάνει να ενισχύσει τη διοργάνωση ενημερωτικών εκστρατειών 
από εξειδικευμένους φορείς προς όφελος των ΜΜΕ όλης της Ελλάδας. 


ΕΠΙΛΕΞΙΜΕΣ ΕΝΕΡΓΕΙΕΣ - ΥΨΟΣ ΧΡΗΜΑΤΟΔΟΤΗΣΗΣ 

Οι ενημερωτικές εκστρατείες που χρηματοδοτούνται στα πλαίσια του 
παρόντος κανονισμού, μπορούν να έχουν τη μορφή διαλέξεων, σεμινα¬ 
ρίων, κ.α. εκστρατειών πληροφόρησης. 

Οι ενημερωτικές εκστρατείες μπορούν να καλύπτουν μια ή περισσότε¬ 
ρες περιοχές της χώρας και να έχουν διάρκεια μια ή περισσότερες ημέ- 

Ρ ες · 

Τη διοργάνωση των ενημερωτικών εκστρατειών είναι δυνατό να ανα¬ 
λάβουν εξειδικευμένοι φορείς του δημοσίου ή ιδιωτικού τομέα, εκπαι¬ 
δευτικά ιδρύματα, οργανισμοί, επιμελητήρια, κλπ. 

Η χρηματική ενίσχυση που χορηγείται από τον ΕΟΜΜΕΧ καλύπτει 
το 70% του κόστους προετοιμασίας, διοργάνωσης και διεξαγωγής των 
ενημερωτικών εκστρατειών. 

ΔΙΑΔΙΚΑΣΙΕΣ ΥΠΟΒΟΛΗΣ ΑΙΤΗΣΕΩΝ - ΑΞΙΟΛΟΓΗΣΗΣ ΚΑΙ 
ΕΓΚΡΙΣΗΣ 

Οι ενδιαφερόμενοι φορείς μπορούν να υποβάλλουν αίτηση στις Κε¬ 
ντρικές Υπηρεςίες του ΕΟΜΜΕΧ στην Αθήνα, στη Δ/νση Διεθνών Σχέ¬ 
σεων. 

Η αίτηση θα πρέπει να συνοδεύεται από αναλυτική περιγραφή της 
ενημερωτικής εκστρατείας: ενέργειας που θα αναληφθούν, μέσα και 
χρονοδιάγραμμα υλοποίησης, περιοχές και χρόνος διεξαγωγής, ανά¬ 
λυση κόστους κατά ενέργεια και περιοχή, εμπειρία και βαθμός εξειδί- 
κευσης του φορέα, βιογραφικά σημειώματα εισηγητών, κλάδους και το¬ 
μείς ΜΜΕ, στις οποίες απευθύνεται η ενημερωτική εκστρατεία, καθώς 
και εκτιμώμενο αριθμό επιχειρηματιών που θα το παρακολουθή¬ 
σουν. 

Η αίτηση θα αξιολογείται με ευθύνη της ΔΔΣ από τριμελή επιτροπή, 
και θα υποβάλλεται από τη ΔΔΣ για έγκριση στο Δ.Σ. του ΕΟΜΜΕΧ. Η 
επιτροπή οφείλει κατά την αξιολόγησή της να ζητήσει τη γνώμη των πε¬ 
ριφερειακών υπηρεσιών του Οργανισμού, τις οποίες καλύπτει η ενημε¬ 
ρωτική εκστρατεία. 

Μετά την εγκριτική απόφαση του Δ.Σ., υπογράφεται σύμβαση με¬ 
ταξύ του φορέα και του ΕΟΜΜΕΧ. Για τον ΕΟΜΜΕΧ τη σύμβαση 
υπογράφει ο Δ/ντής Διεθνών Σχέσεων. 

ΚΡΙΤΗΡΙΑ ΑΞΙΟΛΟΓΗΣΗΣ 

. Για την έγκριση ή μη των προτάσεων για την ανάληψη ενημερωτικής 
εκστρατείας, λαμβάνονται υπόψη τα ακόλουθα κριτήρια: 

- η εμπειρία και ικανότητα του φορέα να εκτελέσει το πρόγραμμα. 

- το περιεχόμενο της ενημερωτικής εκστρατείας και το είδος των 
Π.Υ.Τ. που καλύπτει. 

- οι διάφοροι κλάδοι και τομείς των ΜΜΕ που καλύπτει η ενημερω¬ 
τική εκστρατεία. 

- οι ανάγκες των ΜΜΕ στον τομέα των προηγμένων υπηρεσιών τη¬ 
λεπικοινωνιών σε κάθε περιοχή και κάθε κλάδο. 

- οι τρέχουσες τιμές της αγοράς σε σχέση με το προτεινόμενο κόστος. 

- η μη χρηματοδότηση του προγράμματος από άλλο Ταμείο της 
ΕΟΚ. 

ΔΙΑΔΙΚΑΣΙΕΣ ΑΞΙΟΛΟΓΗΣΗΣ ΚΑΙ ΚΑΤΑΒΟΛΗ ΤΗΣ ΧΡΗ¬ 
ΜΑΤΙΚΗΣ ΕΝΙΣΧΥΣΗΣ 

Μετά το πέρας της ενημερωτικής εκστρατείας, ο φορέας υποχρεούται 
να υποβάλλει στον ΕΟΜΜΕΧ έκθεση με εκτιμήσεις για τα αποτελέ¬ 
σματα της ενημερωτικής εκστρατείας, το βαθμό συμμετοχής και τον 
προβληματισμό του ακροατηρίου, καθώς και για τις προοπτικές που 
διαφαίνονται για την αξιοποίηση των πληροφοριών που παρασχέθηκαν 
από τις ΜΜΕ. 

Μαζί με την έκθεση ο φορέας υποβάλλει και «φύλλο αξιολόγησης» 
της ενημερωτικής εκστρατείας που συμπληρώνεται από τους συμμετέ- 
χοντες επιχειρηματίες. 

Την ενημερωτική εκστρατεία παρακολουθεί εκπρόσωπος του τοπικού 
ή του πλησιέστερου στον τόπο διεξαγωγής παραρτήματος του ΕΟΜ¬ 
ΜΕΧ, ο οποίος υποβάλει σχετική έκθεση. 

Μετά την ολοκλήρωση της ενημερωτικής εκστρατείας και την υπο¬ 
βολή των προαναφερομένων εκθέσεων, καταβάλλεται στον φορέα η 
εγκεκριμένη επιχορήγηση. 

Το Δ.Σ. του ΕΟΜΜΕΧ εξουσιοδοτεί τον Γενικό Δ/ντήνα ρυθμίζει με 
αποφάσεις του κάθε θέμα σχετικά με την εφαρμογή του παρόντος κανο¬ 
νισμού. 

Αθήνα, 10 Ιανουάριου 1990 

Η Γραμματεύς Δ.Σ./ΕΟΜΜΕΧ· 

ΚΩΝ/ΤΙΝΑ ΜΑΡΚΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 6Β 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30· Από 9 σελίδες μέχρι 16 δρχ. 40,,από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β’ 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

• » 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















